VS001082
Datum: 1991-07-12T02:00:00.000+02:00
datum_sodbe_i_stopnje: 1999-04-02T00:00:00.000Z
podrocje: višina odškodnine za nepremoženjsko škodo
institut: težka invalidnost bližnjega
skupina: posebno težka invalidnost bližnjega
fischer: ni določljiva
odskodnina: 2000000 SIT
opombe: II Ips 55/2002. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Ponesrečenec

**Spol:**

moški

**Starostna skupina:**

od 25 do 30 let

**Razmerje z oškodovancem:**

sin

## Škodni dogodek

Težka invalidnost bližnjega - sina zaradi prometne nesreče z motorjem.

## Družinske razmere

Sin se je kot motorist poškodoval v prometni nesreči. Pred nesrečo je bil uspešen študent - absolvent arhitekture tik pred diplomo, poleg tega pa državni prvak v jadranju na deski, udeleženec evropskih in svetovnih tekmovanj, mednarodni smučarski učitelj, obvladoval je štiri tuje jezike, ukvarjal se je tudi s prevozi jaht v tuja pristanišča.

Prisotne so trajne in nepopravljive posledice poškodovančeve telesne in duševne integritete zaradi organskih motenj telesa, nevrološke in psihološke narave. Gre za izjemen primer z zelo hudimi in dolgotrajnimi duševnimi bolečinami zaradi več oblik nepremoženjske škode, ki se med seboj prepletajo in katerih posledice se manifestirajo na številnih ravneh njegove osebnosti. Prej nadpovprečno intelektualno in telesno sposoben mlad človek je sedaj le na meji med nizkim povprečjem in podpovprečjem in so njegove telesne sposobnosti izrazito slabe in se vsega tega zelo dobro zaveda.

Mati zaradi sinove osebnostne in telesne spremenjenosti trpi duševne bolečine, ki so zelo intenzivne že od vsega začetka, ko je bila soočena z diagnozo, ko je bila najprej ob njegovi bolniški postelji, nato pa se je intenzivno vključila v rehabilitacijski program in v fizioterapijo, mu ves čas stala ob strani in mu tudi sedaj nudi pomoč. Njen sin je trajni invalid, ni sposoben samostojnega življenja brez ustreznega nadzora in zapada v depresivna razpoloženja.

---

ZOR člen 201